পুলিশের দেয়া তথ্য বিশ্লেষণ করে এআরআই বলছে, দেশের অন্য সব মহানগরের চেয়ে শুধু ঢাকা মহানগরে দুর্ঘটনায় নিহতের সংখ্যা প্রায় দ্বিগুণ। কারণ, ঢাকায় মানুষ ও যানবাহন দুই-ই বেশি। রাজধানীতে পথচারীদের জন্য ৫৪টি স্থান সবচেয়ে বেশি ঝুঁকিপূর্ণ। এই স্থানগুলোর মধ্যে উল্লেখযোগ্য কয়েকটি হলো যাত্রাবাড়ী, ফার্মগেট, সায়েদাবাদ, শনির আখড়া ক্রসিং, তোপখানা, পুরানা পল্টন মোড় ও সোনারগাঁ-পান্থপথ ক্রসিং। পরিবহন বিশ্লেষকদের মতে, রাজধানীর গণপরিবহনকে একটি শৃঙ্খলার মধ্যে আনলেই সড়ক দুর্ঘটনার পরিমাণ কমতে পারে।